Komission asetus (EY) N:o 331/96, annettu 23 päivänä helmikuuta 1996, voin ja kerman markkinoiden interventioiden soveltamista koskevista yksityiskohtaisista säännöistä annetun asetuksen (EY) N:o 454/95 muuttamisesta



Virallinen lehti nro L 047 , 24/02/1996 s. 0010 - 0011



KOMISSION ASETUS (EY) N:o 331/96, annettu 23 päivänä helmikuuta 1996, voin ja kerman markkinoiden interventioiden soveltamista koskevista yksityiskohtaisista säännöistä annetun asetuksen (EY) N:o 454/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 2931/95 (2), ja erityisesti sen 6 artiklan 6 kohdan sekä 28 ja 30 artiklan, sekä katsoo, että komission asetuksessa (EY) N:o 454/95 (3) säädetään yksityisen varastoinnin tukijärjestelmää koskevista valvontatoimenpiteistä tuotteita varastoon vietäessä; olisi täsmennettävä, että tarkastukset on järjestettävä siten, että varastoitujen erien fyysinen yhdenmukaisuus voidaan varmistaa kokonaisuudessaan kutakin yksittäistä pakkausta punnitsematta ja avaamatta, olisi säädettävä tuen alentamisesta, jos asetuksen (EY) N:o 454/95 11 artiklan 6 kohdassa tarkoitettua voin varastosta viemistä koskevaa mainintaa ei ole annettu sovellettavassa määräajassa; voin ja kerman nykyisestä markkinatilanteesta johtuen on muutettava ajanjaksoa, jona varastoon viemisen toimet voidaan toteuttaa, asetuksen (EY) N:o 454/95 12 artiklassa säädetään mahdollisuudesta maksaa yksi yksityisen varastoinnin tuen ennakko, joka vastaa 120 päivän varastoinnin perusteella laskettua tukea; ottaen huomioon, että varastoinnin vähimmäisaika on 90 päivää, kyseinen ennakko olisi laskettava kyseisen viimeisen ajanjakson perusteella, asetuksen (EY) N:o 454/95 14 artiklassa säädetään, että vietäessä voita, jonka sopimusperusteinen varastointi on kestänyt vähintään 60 päivää, sopimuspuoli voi tavallisesti sovellettavista säännöistä poiketen aloittaa varastosta poistamisen; kyseinen harvoin käytetty poikkeussäännös monimutkaistaa järjestelmän hallinnointia tarpeettomasti; tämän vuoksi se olisi poistettava, asetuksen (EY) N:o 454/95 16 artiklassa säädetään tasausjärjestelmästä sopimusperusteisen varastoinnin aikana interventioon ostettavan voin markkinavaikutusten huomioon ottamiseksi; edellä mainittu tarkoitus huomioon ottaen on syytä täsmentää, että korvaus maksetaan ainoastaan, jos sopimusperusteisen varastoinnin aikana on interventioelinten tarjouskilpailun perusteella tekemistä voiostoista 5 päivänä kesäkuuta 1987 annetun komission asetuksen (ETY) N:o 1589/87 (4), sellaisena kuin se on viimeksi muutettuna asetuksella (EY) N:o 455/95 (5), mukaisesti vahvistettu enimmäisostohinta ja jos varastosta vietäessä interventio-ostot on vahvistettu useimmissa jäsenvaltioissa, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 454/95 seuraavasti: 1) Muutetaan 11 artikla seuraavasti: a) korvataan 5 kohta seuraavasti: "5. Tuotteita varastoon vietäessä toimivaltaisen elimen on tehtävä tarkastuksia varastoon ajanjaksona, joka alkaa saapumispäivästä ja päättyy 21 päivän kuluttua tukihakemuksen kirjaamispäivästä. Varastoitujen tuotteiden tukeen oikeutuksen varmistamiseksi tarkastukset on järjestettävä riittävän edustavasti vähintään viidelle prosentille määristä sen varmistamiseksi, että erät ovat erityisesti painon, tuotteiden tunnistuksen ja luonteen osalta kokonaisuudessaan tukihakemuksen mukaisia." b) korvataan 6 kohdan b alakohta seuraavasti: "b) sopimusperusteisen varastointiajan lopussa tehtävä pistokoetarkastus, joka koskee tuotteiden painoa ja tunnistamista. Tätä varten varastoijan on ilmoitettava varastosta viemisestä toimivaltaiselle elimelle vähintään viisi työpäivää ennen 210 päivän varastointiajan päättymistä, tai tarvittaessa ennen varastosta viemisen toimien aloittamista, ja osoitettava varastosta vietävät erät. Jäsenvaltio voi kuitenkin hyväksyä lyhyemmän määräajan." 2) Muutetaan 12 artikla seuraavasti: a) lisätään 1 kohtaan alakohta seuraavasti: "Jos sopimuspuoli ei noudata 11 artiklan 6 kohdan b alakohdassa tarkoitettua määräaikaa, tukea on alennettava 15 prosentilla ja sitä maksetaan ainoastaan ajanjaksolta, jonka osalta sopimuspuoli toimittaa toimivaltaista elintä tyydyttävän todisteen siitä, että voi on edelleen varastoituna." b) korvataan 2 kohdassa päivämäärä "15 päivän huhtikuuta" päivämäärällä "15 päivän maaliskuuta". 3) Korvataan 12 artiklan 5 kohdan viimeinen alakohta seuraavasti: "Tämän ennakon laskentaperusteena käytetään 90 päivän varastointia." 4) Poistetaan 14 artikla. 5) Lisätään 16 artiklaan alakohdat seuraavasti: "Edellä ensimmäisessä alakohdassa tarkoitettua tuen tarkistusta sovelletaan ainoastaan, jos sopimusperusteisen varastoinnin ajanjaksona on tarjousten esittämisen perusteella asetuksen (ETY) N:o 1589/87 mukaisesti vahvistettu enimmäisostohinta ja jos sopimusperusteisen varastoinnin viimeisenä päivänä interventio-ostot on vahvistettu vähintään kahdeksassa jäsenvaltiossa tai alueella asetuksen (ETY) N:o 1547/87 3 artiklan mukaisesti. Jos enimmäishintaa ei ole vahvistettu viimeistään sopimusperusteisen varastoinnin aloituspäivää edeltävän 21 päivän aikana, varastoinnin aloituspäivänä voimassa olevana enimmäisostohintana pidetään 90:tä prosenttia voimassa olevasta interventiohinnasta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan yksityisten varastointisopimusten mukaisesti sen voimaantulon jälkeen varastoituihin tuotteisiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 307, 20.12.1995, s. 10 (3) EYVL N:o L 46, 1.3.1995, s. 1 (4) EYVL N:o L 146, 6.6.1987, s. 27 (5) EYVL N:o L 46, 1.3.1995, s. 31